મધ્ય અમેરિકાના પનામા દેશની કાયદા નિષ્ણાત અને કોર્પોરેટ સર્વિસ પ્રોવાઈડર કંપની મોઝેક-ફોન્સેકાએ વિવિધ દેશોનાં એટર્ની અને એમનાં ક્લાયન્ટ્સ વચ્ચેની નાણાકીય માહિતીને લગતા લાખો દસ્તાવેજો તૈયાર કર્યા છે. અમુક દસ્તાવેજો તો ૧૯૭૦ના દાયકા જેટલા જૂના છે. આ દસ્તાવેજો ૨૦૧૫ની સાલમાં કોઈક અજ્ઞાત સ્રોત દ્વારા લીક થતાં એ ‘પનામા પેપર્સ’ તરીકે જાણીતા થયા છે. અનેક કંપનીઓ, ધનવાન વ્યક્તિઓ, નેતાઓ કે સરકારી અમલદારોએ ખાનગી રાખેલી અંગત નાણાકીય માહિતી આ દસ્તાવેજોમાં હોય છે.